จังหวัดแม่ฮ่องสอน เตรียมพร้อมศูนย์อํานวยการความปลอดภัยทางถนน เน้นความปลอดภัยชีวิตและทรัพย์สินของประชาชนเป็นสำคัญ
นายสิริรัฐ ชุมอุปการ ผู้ว่าราชการจังหวัดแม่ฮ่องสอน เปิดเผยว่า คณะกรรมการศูนย์อํานวยการความปลอดภัยทางถนน จังหวัดแม่ฮ่องสอน เห็นชอบแผนบูรณาการป้องกันและลดอุบัติเหตุทางถนนช่วงเทศกาลปีใหม่ พ.ศ. 2562 เพื่อให้หน่วยงานที่เกี่ยวข้อง จังหวัดและอําเภอ ใช้เป็นกรอบแนวทางในการดําเนินการ ป้องกันและลดอุบัติเหตุทางถนนช่วงเทศกาลปีใหม่ โดยใช้หัวข้อในการรณรงค์ว่า “ขับรถมีน้ำใจ รักษา วินัยจราจร” มีเป้าหมายการดําเนินการคือให้ประชาชนเดินทางสัญจรอย่างปลอดภัยและมีความสุขในช่วงเทศกาลปีใหม่ และกําหนดช่วงเวลาการดําเนินการ เป็น 2 ช่วง ได้แก่ ช่วงเตรียมความพร้อมและการรณรงค์ ระหว่างวันที่ 1 พฤศจิกายน ถึงวันที่ 26 ธันวาคม 2561 และช่วงควบคุมเข้มข้น ระหว่างวันที่ 27 ธันวาคม 2561 ถึงวันที่ 2 มกราคม 2562 ทั้งนี้ จังหวัดแม่ฮ่องสอน กำหนดเปิดศูนย์ปฏิบัติการร่วมป้องกันและลดอุบัติเหตุทางถนนช่วงเทศกาลปีใหม่ พ.ศ. 2562 จังหวัดแม่ฮ่องสอน ในวันที่ 26 ธันวาคม 2561 เวลา 15.00 น. ณ สนามหน้าศาลากลางจังหวัดแม่ฮ่องสอน (หลังเดิม) และกำหนดแถลงข่าวปิดศูนย์ปฏิบัติการร่วมป้องกันและลดอุบัติเหตุทางถนนช่วงเทศกาลปีใหม่ พ.ศ. 2562 จังหวัดแม่ฮ่องสอน ในวันที่ 3 มกราคม 2562 เวลา 09.30 น. ณ ห้องประชุมประดิษฐ์จองคํา ศาลากลางจังหวัดแม่ฮ่องสอน สำหรับข้อมูลศูนย์ปฏิบัติการร่วมป้องกันและลดอุบัติเหตุทางถนนช่วงเทศกาลปีใหม่ พ.ศ. 2562 จังหวัดแม่ฮ่องสอน สามารถสอบถามได้ที่สํานักงานป้องกันและบรรเทาสาธารณภัยจังหวัดแม่ฮ่องสอน งานเลขานุการศูนย์อํานวยการความปลอดภัยทางถนนจังหวัดแม่ฮ่องสอน โทรศัพท์/โทรสาร 0 5361 4313